钦定古今图书集成/明伦汇编/氏族典/第237卷 > 张德冲〈弟德揭〉
## 钦定古今图书集成/明伦汇编/氏族典/第237卷 > 张德冲〈弟德揭〉

按《北齐书张雕传》：“雕诛死，子德冲等徙于北边。南安
之反，德冲及弟德揭俱死。德冲和谨谦让，善于人伦，
聪敏好学，颇涉文史。以帝师之子，早见旌擢，历员外
散骑侍郎、太师府掾，入为中书舍人，随例待诏。其父
之戮也，德冲在殿庭执事，目见冤酷，号哭殒绝于地，
久之乃苏。”